
DISSERTATIO  MEDICA 


IN  AUGURALIS 

DE 

HEPATITIDE. 


Ludovico  Andrea  Giraud  Auctore. 


iVIaRBi  quibus  obnoxium  est  genus  humanum, 
haud  parum  aegrotantis  aetate,  habitu,  modoque 
vivendi  quem  sequi  consuevit,  mutantur ;  quibus 
tamen  omnibus  coeli  rationem  praepollere  conji¬ 
cio.  Ad  quod  illustrandum  exempla  adduci 
multa  possunt,  satis  autem  sequentia  erit  subjun¬ 
gere.  In  Britannia  Magna  morbi  pauci  vel  fre¬ 
quentius  occurrunt,  vel  saepius  medicam  artem, 

quam  Phthisis  Pulmonalis  ludunt.  Nonnullis 
tamen  in  regionibus  rarissime  obvenit.  Hepati¬ 
tis  contra,  nisi  intemperantia  inducta,  his  raro  in 
terris  pollet ;  quod,  tropicis  in  regionibus  pauci 
tam  robusti  sunt  ut  permaneant  intacti  huic 
morbo,  qui  crebrius  etsi  non  minus  lethalis  quam 
phthisis  pulmonalis  Europaeis,  obvenit. 

Hepatitis  plerumque  in  duas  species  dividitur, 
Acutam  nempe  atque  Chronicam. 

Celeberrimus  Cullen  ita  definivit :  “  Py- 
rexia ;  hypochondrii  dextri  tensio  et  dolor,  saepe 
pungens  pleuritici  instar,  saepius  obtusus ;  dolor 
ad  claviculam  et  summum  humeri  dextri ;  decu¬ 
bitus  in  sinistrum  latus  difficilis :  dyspnoea  ;  tus¬ 
sis  sicca  ;  vomitus ;  singultus.” 

Variat,  ■■■■*■ 

4 4  L  Acuta ,  signis  in  charactere  dictis  dignos¬ 
cenda. 

44  II.  Ch  ~onica.  Haec  saepe  nulla  quibus  dig¬ 
noscatur  signa  praebet ;  aliquando  tamen  eandem 
adesse  suspicari  potest,  ex  hepatitidis  causis  qui¬ 
busdam  praegressis,  ex  sensu  quodam  plenitudi¬ 
nis  et  gravitatis  in  hypochondrio  dextro,  ex  dolo¬ 
ribus  plus  minusve  pungentibus  in  eadem  parte 

subinde  perceptis,  ex  dolore  quodam  a  presso  hy¬ 
pochondrio  dextro,  vel  a  decubitu  in  latus  sinis¬ 
trum,  sentito,  et  denique  ex  pyrexia  leviori  cum 
dictis  signis  subinde  infestante.5’ 

'IflTi.'  *fr  ’  "■  .  ■  c 

Hepatitidis  species  acuta,  aliquanto  rigoris 
plerumque  incipit,  interdum  tam  levis  tamen  ut 
aegroto  ipsi  pene  lateat.  Dolor  hypochondrio  in 
dextro  plus  minusve  acutus  est,  ad  claviculam 
usque  et  summum  humeri  ejusdem  perveniens,  et 
tactu  morbidae  partis  valde  acutus :  hunc  mor¬ 
bum  quoque  tussis,  difficilis  molestaque  inspira¬ 
tio,  anxietas  magna  et  frequenter  delirium,  comi¬ 
tantur ;  decubitus,  nisi  in  dextrum  latus,  difficilis. 
Tumor  saepe  dextra  in  regione  hypochondriaca 
cernito.  Urina  perparca,  rubicundior  et  bili 
imbuta,  secernitur.  /Egrotus  cibos  fastidit,  cutis 
sicca  est,  sitis  magna,  alvo  adstricta,  et  pulso  ere- 

bro  et  valido  interdum  quoque  intermittente. 
Lingua  plerumque  crusta  alba  velatur.  Somnus 
perturbatur,  et  somnia  horrifica  fere  semper  hunc 
morbum  praecedunt  atque  comitantur.  Quin- 
etiam,  accedunt  frequens  singultus,  vomitus  bi¬ 
liosus  ;  et  postremo  flavus  color  oriens  ex  difficul¬ 
tate  fellis  ductum  communem  choledochum  in¬ 
euntis,  eo  quod  jecur  inflammatum  et  ampliatum 
canales  bilis  ductores  premit. 

Signa  tamen  maxime  variant  pro  parte  jecoris 
inflammata.  Si  pars  convexa  inflammatione  te¬ 
neatur,  inspiratio  difficilior  fit,  et  tussis  ac  singul¬ 
tus  molestiores.  Concava  autem  parte  affecta, 

9  a  p  »- 

dolor  minus  pungens  est,  at  nausea  atque  vo¬ 
mitus  magis  torquent :  eo  quod  inflammatio  ad 
ventriculum  serpit. 

Cullenus,  Hepatitidem  acutam,  semper  in¬ 
flammationem  jecoris  extimae  membranae  esse 
putavit ;  chronicam  autem  telam  reticulatam  sive 
parenchyma  afficere  contendit. 

Signa  quae  species  chronica  hujus  morbi  prae¬ 
bet,  tam  mitia  atque  levia  sunt  ut  vix  clare  ob¬ 
servata  fuerint ;  et  sectione  tantum  cadaveris  sa¬ 
tis  comperta  sunt,  magnis  abscessibus  jecinori 

inhaerere  inventis,  forsan  inflammatione  praegres¬ 
sa  confectis.  Quae  sequuntur  tamen  hunc  mor¬ 
bum  adesse  indicant ;  corpus  emaciescit,  facies 
valde  pallet,  capitis  dolor,  duritia,  ventriculi  cru¬ 
ditas,  ventris  inflatio,  acor  et  ventriculi  dolores 
cruciant.  Jecur  ampliatur,  gravius  atque  pleni- 

i 

us,  et  plerumque  aliquantum  dyspnoeae  inducit ; 
dolor  obtusus  situ  quoque  illius  organi  sentitur, 
usque  ad  humerum,  scapulam,  brachium,  collum, 
ac  etiam  interdum  dextram  ad  mammam  perti¬ 
nens.  Decubitus  vel  in  dextrum  vel  latus  sinis¬ 
trum  dolorem  aegro  facit,  sed  praesertim  in  sinis¬ 
trum  ;  respiratio  laboriosa  est,  praesertim  si  quan- 

,  4 

do  plus  aeris  solito  in  pulmones  introducitur. 
Dolor  alvi  vexat  cum  fremitu  et  ructu,  tormina 
gravia  vexant,  cum  aegrotus  cogitur  alvum  deji¬ 
cere,  etsi  nil  excernitur  nisi  pituita  sanguine  et 
bili  tincta.  Lingua  sordida  ac  sicca  est,  et  gin¬ 
givae  pallidae  et  durae.  Pulsus  exilis  atque  fre¬ 
quens  fit,  cum  aucto  calore.  Urina  parca  redditur, 
colore  bilioso  et  urethra  calida.  Huc  accedunt 
vitiosus  cibi  appetitus,  sitis  magna,  dejectiones 
frequentes  et  intermittentes,  cum  torminibus  in 
regione  umbilici ;  artus  tremunt ;  subsultus  ten- 

dinum  urget,  quinetiam  singultus  et  tussis  sicca ; 
stercus  quoque  luteo  colore  esse  observatur.  In¬ 
terdum  abdomen  totum  intumescit,  cum  dolore 
circa  umbilicum.  Abscessu  facto  et  intus  dirup¬ 
to,  pus  modo  per  anum  excernitur,  foetidissimum, 
et  aeger,  labefactis  viribus,  absumi  potest. 


DE  FINIBUS. 

Hepatitis  haud  secus  ac  caeterae  inflamma¬ 
tiones,  in  resolutionem,  suppurationem,  in  duri¬ 
tiem  aut  rarius  equidem  in  gangraenam,  desinere 
potest. 

Hesolutio  plerumque  stipatur  evacuationibus 
variis ;  scilicet,  cursu  sanguinis  e  naribus  aut  ve¬ 
nis  haemorrhoidalibus ;  alvi  fluxu,  sudore ;  et 
urina  copiosa,  crassa,  ex  qua  multum  rufi  subsi- 
dit.  Erysipelas  quoque  in  aliqua  parte  exteriore, 
ad  resolutionem  inferendam,  aliquantum  opis 
conferre  videtur.  Interdum  sputum  copiosius 

solito  hujus  morbi  resolutionem  comitari  et  con¬ 
sequi  observatum  est. 

Quum  suppuratione  Hepatitis  terminata  est, 
nisi  remedia  sint  tempestiva  et  idonea,  haud  raro 
lethalis  evenit.  Indicia  hujus  terminationis  sunt, 
multum  caloris,  sitis,  cutis  sicca,  jecoris  in  re¬ 
gione  magnus  dolor,  horrores  frequentes,  motus 
arteriarum  frequentes  et  pleni ;  pulsationis  sen¬ 
sus  atque  ponderis  in  hypochondrio  dextro,  aegro 
in  latus  sinistrum  decumbente ;  sudor  copiosus* 
atque  aliae  febris  hecticae  notae  ;  quae  cum  dolore 
diminuto  hunc  eventum  satis  demonstrant.  Ali¬ 
quando  indicia  puris  formati  subito  cessarunt ;  et 
morbus  ad  aliud  organum  translatus  est,  vel  ce¬ 
leriter  pus  absorptum  et  cum  urina  excretum 
fuit.  Pus  abscessu  aut  externe  vel  interne  di¬ 
rupto,  educi  potest. 

Cum  pus  in  parte  convexa  jecoris  formetur, 
atque  inter  eam  ac  peritonaeum,  adhaesio  formata 
sit,  per  eam  membranam  et  abdominis  parietes 
pus  iter  sibi  faciat  atque  externe  dimittatur  ;  hic 
certe  est  exitus  optabilior,  et  nimis  sero  haud  ex- 
pectandus  est  antequam  scalpellum  adhibeamus. 
Si  adhaesio  inter  jecur  et  diaphragma  eveniret. 

pus  per  id  transire  potest  in  pulmonum  cellulas, 
aut  thoracis  cavitatem,  aut  tussi  evacuari,  aut  pau¬ 
lo  post  aegroto  mortem  afferre. 

Cum  inflammatio  jecoris  convexam  partem  ag¬ 
greditur,  adhaesio  vel  inter  illud  atque  ventricu¬ 
lum,  vel  inter  intestina  eveniat ;  ac  pus  aut  for¬ 
matur  aut  per  anum  evacuatur,  prout  jecur  huic 
illive  parti  adhaeserit. 

Durities  affectio  est  quae  chronicam  quam  acu¬ 
tam  inflammationem  sequi  pronior  est.  Hujus 
mali  primis  gradibus,  hepar  non  tam  mole  dimi¬ 
nuitur  ut  id  sensibus  percipiatur  ;  imo  vero,  uti 
ait  Doctor  Saunders,  hoc  tempore  et  amplitu¬ 
dinis  ac  ponderis  accessus  est ;  etsi  duritie  diuti¬ 
na  jecur  plus  extenuatur,  quam  jam  recente. 

Probabile  est  gangraenam  raro  supervenire: 
haec  respiratione  dolente  ac  laboriosa,  vomitu,  as¬ 
siduo  singultu,  pulsu  parvo  et  celerrimo,  extre¬ 
mis  gelidis,  spasmis,  deliquio,  sudoribus  glutino¬ 
sis  indicatur ;  quae  mala  letho  finiuntur. 

Hepatitis  variis  causis  oriri  potest,  febribus 
intermittentibus  et  remittentibus,  dysenteria,  et 
animi  affectionibus,  gaudio  magno,  terrore,  anxie¬ 
tate,  ira,  et  moerore,  praesertim  autem  vini  et  li¬ 
quorum  ardentium  intemperantia.  Effectus  ab 
his  posterioribus  hepati  inducti  sane  notabiles, 
haud  satis  clare  explicati  sunt.  V entriculi  proxi¬ 
mitas  minime  profecto  satis  rationem  patefacit ; 
nec  verisimile  est  spiritum  vini  rectificatum  ad¬ 
ductam  ad  hepar  per  biliosos  ductus  inflamma¬ 
tionem  excitare.  Probabile  est  spiritum  vini  rec¬ 
tificatum,  aut  ejus  elementa,  ebriorum  sanguini 
inesse  ;  si  hoc  concedatur,  explicatio  forsan  facilis 
erit. 

Hepar  organum  vulgo  putatur  per  quod  hy- 
drogenium  redundans  e  corpore  excernitur.  Che- 
mica  resolutio  bilis  et  calculorum  biliosorum,  quse 
multum  hydrogenii  continent,  hoc  demonstrat. 


B 

Carbonium  alcoholis  per  pulmones  evacuatur,  per 
jecur  major  pars  hydrogenii.  Stimulus  hydro- 
genii  tantum  demum  augeatur  ut  inflammatio¬ 
nem  hujus  visceris  inducat. 

Dominus  Johnson  exemplum  dat,  quod  nave 
Centurion  accidit,  ubi  nautae  duo  dum  scloppum 
glande  et  pulvere  nitrate  onerarent,  scloppo  per 
negligentiam  proretae  exploso,  brachiis  spoliati, 
aliasque  misere  multati  sunt.  Unus  mortuus 
est,  quod  tantum  angoris  a  moerore,  menti  pro¬ 
retae  attulit,  ut,  etsi  aetate  annisque  florens,  con- 
festim  Hepatitide  correptus  est,  et  paulo  post 
obiit  supremum  diem  *. 

Regionibus  in  ardentibus  jecur  quavis  alia  parte 
corporis  ad  inflammationem  proclivius  est,  for¬ 
tasse  propter  bilis  auctam  secretionem,  quae  evenit 
cum  sanguis  frigori  expositus  in  internas  partes 
evolvitur  ;  vel  quod  bilis  acrior  est,  atque  ita  pars 
irritabilior  fit.  “  I  observed,”  ait  Dominus  John¬ 
son,  “  that  the  application  of  cold  to  the  body, 
during  and  subsequent  to  perspiration,  was  by  far 

*  Johnson,  p.  307. 

the  most  frequent  manner  in  which  the  disease 
was  contracted. 

Aliae  causse  sunt,  calculi  biliosi,  jecinoris  ipsius 
durities,  intensus  calor,  concoctio  mala  et  abnor¬ 
mis,  concubitus  immodicus,  vis  vel  calvariae  vel 
hepati  adhibita,  exercitatio  magna  sub  sole  ar- 
dente,  hydrargyri  usus  immodicus ;  et  interdum 
nulla  causa  manifesta  est.  Dominus  Mathews, 
dicens  de  febre  biliosa  aliisque  morbis  hepaticis, 
ait,  si  his  morbis  jam  inclinatis,  nausea  cum  ver¬ 
tigine,  torpore  et  veterno  eveniat,  hepatitidem 
plerumque  sequi. 


*  i  t  "5  ny  •*•/*;  1  ■  •-.•••>  >;  *  ?vy i  vr-fv:  rrf.fi 

QUJE  CADAVERIBUS  INCISIS  PATEANT. 

Jtevisisdo  I  w  IU  todicfeiitti 

Confectorum  Hepatitide  cadaveribus  pate- 
factis,  jecoris  membrana  plus  minusve  inflamma¬ 
tione  affecta  observatur.  Crassior  solito  videtur, 
mollior  et  minus  pellucida,  atque  interdum  in- 

\  v  •  ,  .  '  \'  j  >.k 

flammario  per  jecur  totum  pertinet.  Jecur  par- 

tibus  finitimis  plus  minusve  adhaeret  ope  fibri¬ 
nae  secretae,  quae  membranae  speciem  sibi  induit. 
Plerumque  pars  jecoris  anterior  adhaesionis  locus 
fit,  ubi  peritonaeo  cavum  abdoiiiinis  investienti  an¬ 
nectitur.  Jecur  grandius,  nigrius,  et  durius  tac¬ 
tu  fit.  Jecur  penitus  dissolutum,  interdum  fere 
in  humorem  purulentum  malum  et  crassum  con¬ 
vertitur,  hic  illic  sphacelo  ipso  corruptum  *.  Tu¬ 
bercula  et  hydatides  aliquando  ejus  penetralibus 
insident ;  et  abscessus  magni,  pure  referti,  saepe 
obveniunt.  Morgagnius  meminit  jecur  gan¬ 
graena  dirutum  fuisse:  quod  tamen  malum  nu¬ 
peri  se  conspexisse  negant. 


^  Vide  66  TheEdinburgh  Medical  and  Surgical  Jour¬ 
nal  for  1818,”  p.  56. 

Pneumonia,  Gastritis  ac  Rheumatismus  mus- 

a  •  . . p . 5 . j  •  5  i;  v  v  A.  ,  '.  .  .  •:  i ...  Ai# 

culorum  vicinorum  cum  quibus  Hepatitis  facile 
confunditur,  morbi  sunt. 

J . CX,  :j  .ic  :  J ,A  *-  -..it  *  .:.;i 

A  Pneumonia,  ab  dolore  ad  claviculam  et  sum- 

.  .  _ 

mum  humeri  ascendente,  atque  hypochondrio 

'  -  -  ...  -  I  -  •  •  •  •  •  -  ......  _i  ■  .  .1- 

presso  aucto :  decubitu  difficili  in  latus  sanum, 

'•!  ..  •-  j  6‘  — -  ..  -  ■  w.  <S\j  O-ol  .a  .... 

tusse  sine  ullo  sputo,  dyspnoea  leviori,  atque  sin¬ 
gultu  et  vomitu,  distinguitur. 

A  Gastritide,  ex  debilitate  minore,  et  anxietate, 
delirio  raro  praesente,  vomitu  leviori  et  sede  do¬ 
loris,  multo  facilius  dignoscitur. 

In  Rheumatismo  musculorum  vicinorum  ex  mo¬ 
tu  corporis  dolor  magis  progreditur,  atque  artuum 
majorum  doloribus  saepe  alternatus. 

DE  CURATIONE. 

Si  Hepatitis  vehemens  atque  acuta  sit,  eadem 
remedia  ei,  quae  aliis  inflammationibus,  conveni¬ 
unt;  scilicet,  sanguis  liberrime  mittendus  est, 
quo  neglecto  suppurationis  discrimen  erit.  Quan¬ 
tum  sanguinis  detrahi  debeat,  docebit  ratio  dolo¬ 
ris,  febris,  aetatis  et  virium ;  sed  in  toto,  vigili ti 
unciae  singulis  vicibus  detrahendae :  eademque 
moles  iterum  elici  debet,  si  signa  non  mitigantur. 
Medicus  eximius  Jacobus  Currius,  ita  ut  sub- 

y  ,  '  •  r 

jeci,  de  hac  re  scribit :  44  From  my  own  practice 
in  this  country,  as  well  as  from  comparing  it  with 
others.  I  am  as  firmly  convinced  as  I  can  be  of 
any  medical  fact,  that  by  the  early  and  free  use 
of  administration  of  calomel,  I  have  saved  many 
a  pound  of  blood  which  must  otherwise  have 
been  taken  away,  to  alleviate  the  urgent  symp- 
toms  of  hepatic  imflammation.” 

Aliquid  sanguinis  etiam  tuto  detrahi  potest  ex 
jecoris  regione,  per  hirudines,  vel  cucurbitulas 
cruentas. 

Hujus  morbi  primo  stadio  emplastrum  lyttae 
adhibendum  est,  quod  ex  iis  utendis  multum  boni 
derivatur.  Satius  erit  quoque  iterum  iterumque 
hoc  remedium  imponere,  quam  ulcus  ab  emplastro 
unico  ortum  servare  *. 

Si  resolutionem  inducere  conemur,  alvi  pur¬ 
gantia  omni  statu  Hepatitidis  adhibenda  sunt. 
Sales  medii  aqua  soluti,  in  ventriculum  recepti 
jucundiores  sunt,  et  inito  ministrari  debent ;  his 
autem  exitum  optatum  non  habentibus,  infusum 
cassiae  sennae  cum  tamarindo  indica,  et  oleum  ri- 
cini  adjicienda,  quae  semper  fluxum  alvi  movent, 
vel  compositam  ex  bili  vitiata  vel  faecibus  insoli¬ 
tis,  uti  debemus ;  tunc  demum  submurias  hydrar- 
gyri  et  radicem  convolvuli  j  alapae  dare  oportet.  Sic 
alvus  optime  expurgatur,  et  irritamentis  expedi¬ 
tur. 

Medicamenta  ex  antimonio  praeparata,  parvis 
dosibus  adbibita,  ac  liquores  diluti  et  refrigeran- 


*  Vide  Saunders. 

tes,  sudore  eliciendo  utilissima  sunt.  Ut  exitum 
bonum  habeamus,  pediluvio  quoque  utendum,  vel 
tepidario.  Decet,  porro,  jecoris  regioni  fomenta 
applicare. 

Totum  regimen  antiphlogisticum  praeceptum 
est,  praesertim  si  ob  violentiam  signorum  morbum 
in  suppurationem  desiturum  timeamus :  victu  ex 
carnibus  vescendum  :  liquores  aromatici  atque  ar¬ 
dentes  evitandi  sunt ;  acidis  plantarum  sitis  re¬ 
stinguenda  :  conclave,  ubi  aeger  habitat,  perflatui 
libero  objiciendum. 

u 

Si  rationem  hanc  per  quatuor  aut  quinque  dies 

insequamur,  morbo  non  exinde  imminuto,  ad  hy- 

•  -  -  - 

drargyrum  decurrendum.  Per  medicos  quosdam, 
praesertim  apud  Indos  Occidentales  et  Orientales, 
hydrargyrus  morbi  principio  adhibetur ;  per  saga¬ 
ciores  autem  medicos  haud  frequenter  prius  ad¬ 
ministratur,  quam  inflammationis  violentia  regi¬ 
mine  antiphlogistico  subacta  fuerit.  Hydrargy¬ 
rus  autem  multum  commodi  interdum  affert. 
Ratio  forsan  optima  totum  corpus  hoc  remedio 
imbuendi  est,  aliquanto  unguenti  (fere  drachma) 
dextro  hypochondrio  infricato,  per  singulas  noctes, 
paulo  ante  decubitum ;  si  id  molestum  aegroto 

fuerit,  inguen  perfricetur.  Parvi  interest,  uti 
Saunderius  notat,  quaenam  pars  unguatur,  mo¬ 
do  corpus  probe  imbuatur.  Cum  hydrargyrus 
extrinsecus  adhibitus  est,  et  celerem  et  certam 
ejus  actionem  optamus,  submurias  hydrargyri 
cum  opio  et  oxydo  antimonii  cum  phosphate  cal¬ 
cis,  administrandus  est.  Unguentum  continuan¬ 
dum  est  dum  salivatio  lenis  cieatur.  Si  hydrops 
hunc  morbum  comitetur,  hydrargyrum  in  corpus 
introducere  difficile  fit.  Ventriculus  tam  irrita¬ 
bilis  haud  raro  fit,  ut  submurias  hydrargyri  statim 
ejiciatur.  In  hoc  statu,  vomitus  atque  dolor, 
haustibus  salinis  effervescentibus  consopiuntur; 
ac  si  exitum  felicem  non  habeant,  oxydum  hy¬ 
drargyri  cinereum  submuriati  hydrargyri  ante¬ 
ponendum  est,  quod  minus  ventriculum  irritat,  ac 
si  medicamina  soporifera  cum  eo  conjuncta  facile 
retinetur.  Doctor  M  ill ar  narrat,  aegrotum  do¬ 
loribus  interdum  tam  affligi,  ut  duo  cochlearia 
tincturae  thebaicae  adhibere  quotidie  coactus  sit #. 


*  Vide  “  Observations,”  p.  38, 

Si  conatus  autem  ad  resolutionem  faciendam, 
expectationem  fefellerint,  atque  inflammatio  ad 
suppurationem  adierit,  puris  commodi  formatio¬ 
nem  atque  evacuationem  externam  promovere 
conandum  est.  Antequam  consilium  prius  con¬ 
ficiatur,  alimento  maxime  nutriente,  vini  aliquan¬ 
to,  atque  cortice  cinchonae  officinalis  opus  erit* 
Modus  optimus  ministrandi  cinclionam  est  pulvis, 
datus  ad  simidrachmam  vino  aut  aromatico  quo¬ 
vis  mixtis,  et  subinde  repetitus ;  si  autem  nimi- 
um  datur,  nauseam  et  capitis  dolorem  saepe  exci¬ 
tat. 

Ad  abscessum  maturandum  cataplasmata  emol¬ 
lientia,  ac  crebro  redintegrata,  adhibenda  sunt. 

V  )  ,  •  %  #  • 

Cum  tumor  mollis  fit  et  fluctuat,  pars  ima  et 
eminentior  abscessus  secanda,  nam  si  intus  pro¬ 
fluere  atque  in  abdomen  profundi  permittitur,  pe¬ 
riculo  magno  aegrotus  objicitur.  Abscessus  dein 
solito  modo  curandus. 


MED.  CH1H.SOC. 
ABERDEKN. 

DE  CURATIONE  HEPATITIS  CHRONICAS. 

-  .  *  I 

Ad  hanc  speciem  sanandam,  medici  maxime 
hydrargyro  confidere  solent*  Ut  minimum  sali¬ 
vationis  producat,  parvis  dosibus  et  constanter 
debet  medicus  ministrare  ;  si  salivatio  nimis  ma¬ 
ture  aut  vehementior  inducatur,  statim  hoc  re¬ 
medium  praetermittendum  est.  Ut  vasis  summae 
cutis  effectus  augeantur,  et  ab  irritatione  viscera 
protegantur,  cum  opio  et  pulvere  antimoniali  com¬ 
positus  esse  debet.  Ad  halitum  cuticularem 
promovendum,  lanula  juxta  cutem  induenda. 
Fons  apud  Cheltenham  ferro  imbutus,  ab  iis 
chronicis  jecoris  affectionibus  implicitis,  ac  saepe 
magno  cum  commodo,  multo  frequentatur.  Al¬ 
vus  leniter  salibus  medicis  purganda  est.  Indiam 
habitantibus  expeditionem  per  aquam  tentare,  et 
ex  continenti  ad  insulam  aliquam  demigrare, 
oportebit.  Insula,  cui  nomen  Prince  of  JVales 
Island  et  Mauritius ,  sunt  loci  imprimis  apti. 

